Ajalooliselt - nii väidavad juriidilise ekspertiisi tugevdamise toetajad - on võimalik uute riikide tekkemomendil täheldada parlamentaarse alge ebaproportsionaalselt suurt osatähtsust, mida kohtuvõimud hiljem järk-järgult kärbivad. Iisraeli Ülemkohus näiteks on alates aastast 1948, mida iseloomustas Knesseti ja eriti valitsuse monopoolne võim, pidevalt tugevdanud oma positsioone, jõudes lõpuks koguni teoreetiliselt suveräänse Knesseti kinniste istungite juriidilise kontrolli nõudeni (Edelman 1994:177).